IV Fortale. 



Naturhistorie, men saalænge dette endnu ikke er Tilfældet, maa de 

 Voxne søge at erhverve den Kundskab, som er nødvendig for ikke 

 idelig at forsynde sig mod vort Legemes Sundhedsbetingelser. 

 Sundhedsplejen er jo nu paa Dagsordenen, den er fra Fagskrifterne 

 gaaet over i Dagspressen, og den fordrer at høres paa alle Omraader, 

 hvad enten der er Tale om Skolebygninger, Theatre, Slagtehuse, Drikke- 

 vand eller andre af de talløse Spørgsmaal for hvilke man nu søger 

 at interessere det store Publikum. Men hvorledes kan man tænke 

 paa at ville gøre det indlysende, at der maa være et bestemt For- 

 hold mellem det Kvantum Luft, der skal tilføres en Skolestue, og 

 Antallet af de Børn, der skulle opholde sig i den, naar man ikke 

 kan stole paa at Hovedtrækkene af Læren om Aandedrættet og 

 Luftskiftet i Lungerne ere kendte; eller hvorledes kan man lære 

 Folk at indrette deres Maaltider paa en fornuftig Maade uden at 

 begynde med Læren om Stofskiftet og Ernæringen? 



Fysiologien er altsaa nødvendig ikke blot for Lægen, men for 

 Enhver og mest af alle for den, der vil give sig af med Børne- 

 opdragelse. Pædagogiken bør helt og holdent hvile paa Kendskabet 

 til den barnlige Organisme i sund Tilstand og det vilde endog være 

 ønskeligt, om Børneopdrageren kendte lidt til de almindeligst fore- 

 kommende Sygdomme og deres ydreiTegn; derved vilde man spare 

 Barnet for mange Bebrejdelser og Straffe og Læreren for den yd- 

 mygende Erkendelse at have gjort Barnet Uret ved at antage en 

 begyndende Sygdom eller Svaghed for Uopmærksomhed og Stædighed. 

 For Lægerne vilde overordentlig meget være vundet, naar 

 Publikum havde et Begreb om[ Legemets Organer og deres Virk- 

 somhed; mange af de indgroede Fordomme og al den Overtro, 

 som man nu maa kæmpe med, vilde nødvendigvis udryddes, Frygten 

 for koldt Vand og ren Luft vilde forsvinde og man vilde indse, at 

 Ventilation, rummelige Soveværelser, passende Føde og hensigts- 

 mæssig Klædedragt ikke ere uvæsentlige Ting som kunne sættes i 

 anden Række, men Livets første Nødvendigheder. Og endelig vilde 

 man lære at forstaa at Sundhed og Sygdom ere lige naturlige og 

 lovbundne, og at det er taabeligt at leve paa en uhygiejnisk, 

 sundhedsnedbrydende Maade og saa bag efter at vente uforklarlige 



